«Վիքին սիրում է հուշարձաններ» (Wiki Loves Monuments), լուսանկարչական միջազգային մրցույթն անց է կացվում վիքի-խմբագիրների կողմից ամեն տարի սեպտեմբեր ամսին։ Մրցույթի մասնակիցները լուսանկարում են իրենց բնակավայրի կամ շրջանի պատմական, ճարտարապետական և բնության հուշարձանները, այնուհետև դրանք բեռնում Վիքիպահեստում։ Առաջին անգամ մրցույթը կազմակերպվել է Նիդերլանդներում 2010 թվականին։ Հաջորդ տարի մրցույթին մասնակցել է 18 եվրոպական երկիր, Վիքիպահեստ է բեռնվել շուրջ 170 000 պատկեր։